Újra vezet a Chelsea
Az angol bajnokság tizennegyedik fordulójában az Arsenal nem tudta legyőzni a Fulhamet, ami első helyébe került, mert a szuperrangadón a Chelsea egy tizenegyessel felülmúlta a Manchestert.
A vasárnapi játéknap első meccsén a hétközi BL-fordulóban szenzációs idegenbeli győzelmet arató Arsenal némiképp enerváltan játszott a Fulham ellen, és nem tudta legyőzni városi riválisát. Henry-ék így át kellett adják vezető helyüket a Chelsea-nek.

Abramovics csapata ugyanis hatvan percen keresztül uralta a játékot a Manchester ellen, és ha a hajrában be is szorult, megőrizte tizenegyesből szerzett vezetését. A büntetőnél Keane rúgta fel Cole-t, Lampard pedig higgadtan a bal alsó sarokba gurított.

A Liverpool jó második félidei teljesítményének köszönhetően biztosan győzte le az első játékrészben még vezető vendég Birmingham Cityt. A Middlesbrough a dél-koreai Szun Dzsi Haj öngóljával nyert a hullámvölgybe Manchester City otthonában. Az eddig vergődő, és utolsó helyre sodródó Leeds az idény meglepetéscsapatát, a Charltont verte egy tizenhét éves csatár góljával.
Sport Futball